Neuvoston direktiivi 78/144/ETY, annettu 30 päivänä tammikuuta 1978, elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetun neuvoston direktiivin muuttamisesta kuudennen kerran



Virallinen lehti nro L 044 , 15/02/1978 s. 0020 - 0022

Suomenk. erityispainos Alue 13 Nide 8 s. 0049

Kreikank. erityispainos: Luku 03 Nide 20 s. 0092

Ruotsink. erityispainos Alue 13 Nide 8 s. 0049

Espanjank. erityispainos: Luku 13 Nide 8 s. 0096

Portugalink. erityispainos: Luku 13 Nide 8 s. 0096



NEUVOSTON DIREKTIIVI, annettu 30 päivänä tammikuuta 1978, elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetun neuvoston direktiivin muuttamisesta kuudennen kerran (78/144/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetussa neuvoston direktiivissä(3), sellaisena kuin se on viimeksi muutettuna direktiivillä 76/399/ETY(4), on yhteinen väriaineluettelo, titaanidioksidin (E 171), rautaoksidien ja rautahydroksidien (E 172) teknologinen käyttökelpoisuus sekä pinnan että massan värjäämiseen on osoitettu yhteisön tasolla, uusimman tieteellisen ja toksikologisen tiedon perusteella voidaan sallia edellä mainittujen aineiden käyttö yhteisössä, liittymisasiakirjan liitteessä VII olevan IX luvun 1 kohdan mukaan Tanska, Irlanti ja Yhdistynyt kuningaskunta saavat 31 päivään joulukuuta 1977 asti pitää voimassa sellaisen kansallisen lainsäädäntönsä, jossa sallitaan muiden kuin yhteisessä luettelossa mainittujen väriaineiden ja niiden laimennus- ja liuotinaineiden käyttö elintarvikkeissa, riboflaviini-5'-fosfaatilla on tietyissä olosuhteissa edullisia teknologisia ominaisuuksia verrattuna riboflaviiniin (E 101), joka jo mainitaan direktiivin liitteessä I, ja tieteellisiä tutkimuksia, jotka koskevat eräitä mainituista aineista, ei ole vielä saatu päätökseen ja sen vuoksi ei ole mahdollista tehdä lopullista päätöstä siitä, tulisiko briljanttisininen FCF:n, ruskea FK:n, suklaanruskea HT:n, punainen 2 G:n, riboflaviini-5'-fosfaatin ja keltainen 2 G:n, sekä liittymisasiakirjassa mainittujen väriaineiden laimentamiseen ja liuottamiseen tarkoitettujen aineiden käyttö sallia yhteisössä, ON ANTANUT TÄMÄN DIREKTIIVIN: 1 artikla Muutetaan 23 päivänä lokakuuta 1962 annetun direktiivin 2 artikla seuraavasti: "2 artikla 1. Poiketen siitä, mitä 1 artiklassa säädetään, jäsenvaltiot voivat sallia liitteessä II lueteltujen aineiden käytön elintarvikkeissa. 2. Kolmen vuoden kuluessa tämän direktiivin tiedoksi antamisesta komissio tarkastelee 1 kohdassa tarkoitettuja poikkeuksia uudelleen ja tekee neuvostolle ehdotuksen tarvittavista toimenpiteistä." 2 artikla Muutetaan 23 päivänä lokakuuta 1962 annetun direktiivin liitettä I seuraavasti: Kohdat E 171 ja E 172 siirretään II osasta I osaan ja lisätään kohdan E 163 jälkeen. 3 artikla Korvataan 23 päivänä lokakuuta 1962 annetun direktiivin liite II seuraavasti: "LIITE II a) Väriaineet massan ja pinnan värjäämiseen >TAULUKON PAIKKA> b) Aineet väriaineiden laimentamiseen ja liuottamiseen: etyyliasetaatti dietyylieetteri glyserolimonoasetaatti glyserolidiasetaatti glyserolitriasetaatti isopropyylialkoholi propyleeniglykoli etikkahappo natriumhydroksidi ammoniumhydroksidi 4 artikla Direktiivin 1, 2 ja 3 artikla tulevat voimaan 1 päivänä tammikuuta 1978. 5 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan vuoden kuluessa tämän direktiivin tiedoksi antamisesta ja ilmoitettava tästä komissiolle viipymättä. 6 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä tammikuuta 1978. Neuvoston puolesta Puheenjohtaja P. DALSAGER (1) EYVL N:o C 6, 9.1.1978, s. 132 (2) Lausunto on annettu 14 ja 15 päivänä joulukuuta 1977 (3) EYVL N:o 115, 11.11.1962, s. 2645/62 (4) EYVL N:o L 108, 26.4.1976, s. 19